झारी के झारी गँगाजल पानी, सोने के कलस धरावल कि हाँ जी।
 नारद आवल बेनु बजवात, बरम्हा बेद उचारे, कि हाँ जी।
 बसमती चाउर के भात बनावल, मूँग रहर के दाल, कि हाँ जी।
 रतोआ, खटाइ, अचार, मिठाई, चटनी खूब परोसे, कि हाँ जी।
 बजका बजुकी आउर पतोड़ा, सबहे भाँति बनावल, कि हाँ जी।
 पंखा जे डोलवथि रुकमिनी नारी, आजु भोजन भल पावल, कि हाँ जी।
 जेमन बइठल जदुपत, हलधर, जेमत हय मुसकाइ, कि हाँ जी।
 पौढ़ल सेज पोंछल मुँह रेसम, रुकमिनी चौर डोलावे, कि हाँ जी।
 फिनु आयब इही मोर डगरिया, करूँ अंगेया अंगीकारे कि हाँ जी। 